open-index/open-wikipedia-markdown huggingface dataset:
סופיה, דוכסית בבוואריה

**סופיה, דוכסית בבוואריה** (שמה ותאריה המלאים בגרמנית: ** Erbprinzessin Sophie Elizabeth Marie Gabrielle von und zu Liechtenstein, Gräfin zu Rietberg**, נולדה ב-28 באוקטובר 1967), היא נסיכה גרמנית, ואשתו של אלויס, עוצר ליכטנשטיין.

## ביוגרפיה
סופיה נולדה במינכן לנסיך מקס, דוכס בבוואריה, בנו של אלברכט, דוכס בוואריה, ולנסיכה אליזבת, דוכסית בבוואריה, בתם של קרל לודוויג דגלאס ואוטורה מריה האס-היי.

סופיה בילתה את שנות ילדותה יחד עם משפחתה בקרוט, ובין השנים 1978–1980 למדה בבית הספר האנגלי בהייליגנשטאדט. לאחר מכן היא למדה בבית הספר התיכון בארמון הוהנבורג, לנגריז, ולאחר מכן למדה באוניברסיטה הקתולית של אייכשטט-אינגולשטאדט, שם למדה היסטוריה, ספרות וספרות אנגלית.

ב-3 ביולי 1993 התחתנה סופיה עם אלויס, נסיך הכתר של ליכטנשטיין, בנו של הנס אדם השני, נסיך ליכטנשטיין. לאחר חתונתם התגוררו השניים בלונדון, ובשנת 1996 עברו לגור בוואדוז.

בשנת 2003 התגלה אצל סופיה מנינגיומה, אולם היא התאוששה מכך.

בשנת 2006 הקימה סופיה קרן המיועדת לתת לנשים שנכנסו להריון לא מתוכנן, נקודת מבט חיובית יותר על עצמן ועל ילדן. בשנת 2015 נבחרה סופיה לנשיאת הכבוד של הצלב האדום בליכטנשטיין.

אביה הנסיך מקס, דוכס בבוואריה אמור לרשת את ראשות בית ויטלסבאך לאחר מות דודה פרנץ, דוכס בוואריה, וכן הוא אמור לרשת את זכות הטענה לכתר הבריטי, שאותו סופיה אמורה לרשת ממנו.

## משפחתה
ב-3 ביולי 1993 התחתנה סופיה עם אלויס, עוצר ליכטנשטיין, בנו של הנס אדם השני, נסיך ליכטנשטיין, ממנו נולדו לה 4 ילדים:
* יוזף ונצל, נסיך ליכטנשטיין (נולד ב-1995)
* מריה קרולינה, נסיכת ליכטנשטיין (נולדה ב-1996)
* גאורג אנטוניוס, נסיך ליכטנשטיין (נולדה ב-1999)
* ניקולאוס סבסטיאן, נסיך ליכטנשטיין (נולד ב-2000)

## אילן יוחסין

## קישורים חיצוניים

קטגוריה:דוכסיות גרמניות
קטגוריה:בית ויטלסבאך
קטגוריה:גרמניות שנולדו ב-1967
קטגוריה:גרמנים שנולדו ב-1967
יורם חכם

**יורם חכם** (14 באפריל 1955, כ"ב בניסן תשט"ו – 11 ביוני 2008, ח' בסיוון תשס"ח) היה עורך דין פלילי ישראלי, שייצג בין היתר עבריינים בולטים של הפשיעה המאורגנת בישראל, בהם אסי אבוטבול, ושנרצח לאחר שני סכסוכים מתוקשרים שהובילו לקרע עמוק ביניהם.

## ביוגרפיה
חכם נולד בשנת 1955 וגדל בשכונת רמת יוסף שבבת ים.

בצה"ל שימש כקצין בדרגת סגן-משנה בגדוד 890 של חטיבת הצנחנים. הוא לחם במלחמת יום הכיפורים בקרב החווה הסינית. אירוע זה, לטענת קרוביו, היה מכונן בחייו של חכם והוביל אותו ללמוד משפטים ולעסוק במקצוע זה לכל חייו.

לאחר שסיים את שירותו בצה"ל התכוון ללמוד עריכת דין, אך התנאים היו לרעתו - הוא לא השלים תעודת בגרות ולא היה לו די כסף לשכר לימוד. בסופו של דבר עבד כנהג מונית תוך כדי שלמד לימודים אקדמיים, וסיים את חוק לימודיו במשפטים. את צעדו הראשון כעורך דין פלילי עשה כאשר התלווה לסניגור הפלילי דוד יפתח לפגישה עם העבריין הרצל אביטן בבית הסוהר איילון. בפגישה זו הבין שיש לו כימיה טובה עם עבריינים ופושעים והחל לייצג אנשים מסוג זה. שנתיים לאחר מכן עזב את המשרד של יפתח ופתח משרד עורכי דין קטן משלו בשנת 1987.

הוא קיבל כלקוח את יוסי הררי, ממנהיגי כנופיית רמת עמידר. כמה חודשים אחדים לאחר מכן התלקח קרב כנופיות בין כנופייתו של הררי לבין כנופיית פרדס כץ והררי הועמד לדין. זו הייתה הפעם הראשונה שבה חכם עמד במרכז תשומת הלב במשפט פלילי והוא הוביל לזיכויו של הררי מההאשמות המיוחסות לו, ובזכות זאת צבר מוניטין רב כעורך דין פלילי. עד מהרה החל לייצג פושעים בולטים, בהם חייליו של זאב רוזנשטיין, משפחת חרירי ואריק אלפרון.

בחודש אפריל 2008 החל לייצג את העבריין אסי אבוטבול. בין אבוטבול לחכם נוצר משבר אמון. אבוטבול הורשע בהפעלה וניהול של ארגון פשיעה ונדון למאסר.

### מותו
ב-11 ביוני 2008 נרצח חכם בפיצוץ מטען חבלה שהוטמן מתחת למושב במכוניתו. הוא נקבר בבית העלמין ירקון.

עד לשנת 2017 לא נמצא קצה חוט בנוגע לרצח, אך ב-25 במאי 2017 שמו של אבוטבול נקשר ברצח. ב-29 באוגוסט 2017 הוגש נגד אבוטבול כתב אישום בגין הזמנת רצח עו"ד חכם.

## חיים אישיים
חכם התחתן בשנות העשרים המוקדמות לחייו עם עדינה חכם, אחת מחברותיו לכיתה בבית הספר היסודי.

## קישורים חיצוניים
* 
* 
* 
* 
* 
* 
* 

## הערות שוליים

קטגוריה:עורכי דין פליליים ישראלים
קטגוריה:הרוגי התנקשויות
קטגוריה:אישים הקבורים בבית הקברות ירקון
קטגוריה:ישראלים שנולדו ב-1955
קטגוריה:ישראלים שנפטרו ב-2008
ג'וליאן קוק

**ג'וליאן אהרון קוק** (באנגלית: **Julian Aaron Cook**; 7 באוקטובר 1916 - 19 ביוני 1990) היה קולונל אמריקאי שהתפרסם בתפקידו כמפקד הגדוד ה-3 ברגימנט ה-504, הדיוויזיה המוטסת ה-82 במלחמת העולם השנייה.

## קריירה מוקדמת
קוק נולד וגדל בעיירה מאונט הולי, שבורמונט. בשנת 1940 סיים את לימודיו באקדמיה הצבאית של ארצות הברית והוסמך כקצין בחיל הרגלים של צבא ארצות הברית. בשנת 1942 התנדב לכוחות המוטסים ושובץ ברגימנט הרגלים המוצנח ה-504 של הדיוויזיה המוטסת ה-82 וצנח בסיציליה, בסלרנו ואנציו. בשל האבדות הכבדות שספג הרגימנט לא השתתפו אנשיו, ובהם קוק, בפלישה לנורמנדי. זמן קצר בטרם מבצע מארקט גארדן מונה קוק למפקד הגדוד ה-3 ברגימנט ה-504, והוביל את אנשיו בצניחה ובלחימה בהולנד. במהלך המבצע (19 ו-20 בספטמבר 1944) ניסו כוחות החלוץ של הקורפוס ה-30 (מדיוויזיית המשמר המשוריינת) בסיוע יחידות מהדיוויזיה המוטסת ה-82 להשתלט על הקצה הדרומי של גשר ניימכן, אך נהדפו שוב ושוב על ידי המגינים הגרמניים. קוק הוביל את הגדוד בצליחת סער באור היום של נהר הוואל ובקרב לכיבוש הקצה הצפוני של הגשר. הגרמנים נסוגו מניימכן וכוחות בעלות הברית תפסו את הגשר (שאורכו היה כ-200 מטר) ללא פגע בשעות הערב של 20 בספטמבר. על האופן שבו פיקד על גדודו בקרב הוענק לשקוק צלב השירות המצוין. בהמשך פיקד על הגדוד במהלך המערכה בארדנים. לאחר המלחמה הועלה לדרגת קולונל ושירת כקצין קישור לכוחות צבא צרפת במלחמת הודו-סין הראשונה.

דמותו של קוק הופיעה בסרט גשר אחד רחוק מדי וגולמה על ידי השחקן האמריקאי רוברט רדפורד.

## לקריאה נוספת
* קורנליוס ראיין, "**[[גשר אחד רחוק מדי (ספר)|גשר אחד רחוק מדי]]**", הוצאת זמורה ביתן ומודן, 1979.
* ג'יימס גבין, **קדימה לברלין: עלילות קרב של מפקד צנחנים אמריקני במלחמת העולם השנייה**, תל אביב: הוצאת משרד הביטחון, 1981.
* ג'ון גאלבין, "**היורדים לקרב**", הוצאת מערכות, 1972.

## קישורים חיצוניים

## הערות שוליים

קטגוריה:אמריקאים ילידי ורמונט
קטגוריה:קצינים אמריקאים במלחמת העולם השנייה
קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי כוכב הארד
קטגוריה:מעוטרי לב הארגמן
קטגוריה:הקרב על הבליטה
קטגוריה:בוגרי האקדמיה הצבאית של ארצות הברית
קטגוריה:אמריקאים שנולדו ב-1916
קטגוריה:אמריקאים שנפטרו ב-1990
ראובן טאקר

**ראובן הנרי טאקר ה-3** (באנגלית: **Reuben Henry Tucker III**;  29 בינואר 1911 – 6 בינואר 1970) היה מייג'ור גנרל אמריקאי שהתפרסם בתפקידו כמפקד הרגימנט ה-504 של הדיוויזיה המוטסת ה-82 במלחמת העולם השנייה.

## קריירה מוקדמת
טאקר נולד וגדל בעיירה אנסוניה, שבקונטיקט. בשנת 1935 סיים את לימודיו באקדמיה הצבאית של ארצות הברית והוסמך כקצין בחיל הרגלים של צבא ארצות הברית. בהמשך התנדב לכוחות המוטסים ושובץ בגדוד הצנחנים ה-504 שבהמשך הפך לרגימנט הרגלים המוצנח ה-504 של הדיוויזיה המוטסת ה-82. טאקר מונה תחילה לקצין האג"ם של הרגימנט ובשנת 1942 ומנה למפקד מפקד הרגימנט ה-504 של הדיוויזיה המוטסת ה-82 ופיקד עליו בסיציליה, בסלרנו ואנציו בהן ביצעו הוא ואנשיו צניחות קרביות. בשל האבידות הכבדות שספג הרגימנט לא השתתפו אנשיו, ובהם קוק, בפלישה לנורמנדי. טאקר פיקד על הרגימנט במהלך מבצע מארקט גארדן במהלכו צנחו אנשיו בהולנד. במהלך המבצע (19 ו-20 בספטמבר 1944) ניסו כוחות החלוץ של הקורפוס ה-30 (מדיוויזיית המשמר המשוריינת) בסיוע יחידות מהדיוויזיה המוטסת ה-82 להשתלט על הקצה הדרומי של גשר ניימכן, אך נהדפו שוב ושוב על ידי המגינים הגרמניים. מפקד הגדוד ה-3 ברגימנט, ג'וליאן קוק, הוביל את הגדוד בצליחת סער באור היום של נהר הוואל ובקרב לכיבוש הקצה הצפוני של הגשר. הגרמנים נסוגו מניימכן וכוחות בעלות הברית תפסו את הגשר (שאורכו היה כ-200 מטר) ללא פגע בשעות הערב של 20 בספטמבר. בהמשך פיקד על הרגימנט במהלך המערכה בארדנים. לאחר המלחמה שימש במגוון תפקידי מטה ופיקוד ובין היתר שימש כעוזר מפקד הדיוויזיה המוטסת ה-101 והועלה לדרגת מייג'ור גנרל.

## לקריאה נוספת
* קורנליוס ראיין, "**[[גשר אחד רחוק מדי (ספר)|גשר אחד רחוק מדי]]**", הוצאת זמורה ביתן ומודן, 1979.
* ג'יימס גאווין, **קדימה לברלין: עלילות קרב של מפקד צנחנים אמריקני במלחמת העולם השנייה**, תל אביב: הוצאת משרד הביטחון, 1981.
* ג'ון גאלבין, "**היורדים לקרב**", הוצאת מערכות, 1972.

## קישורים חיצוניים

## הערות שוליים

קטגוריה:אמריקאים ילידי קונטיקט
קטגוריה:קצינים אמריקאים במלחמת העולם השנייה
קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי כוכב הכסף
קטגוריה:מעוטרי כוכב הארד
קטגוריה:מעוטרי לב הארגמן
קטגוריה:הקרב על הבליטה
קטגוריה:מעוטרי צלב השירות המצוין
קטגוריה:בוגרי האקדמיה הצבאית של ארצות הברית
קטגוריה:אמריקאים שנולדו ב-1911
קטגוריה:אמריקאים שנפטרו ב-1970
Move Your Body

"**Move Your Body**" (בעברית: "**הזז את הגוף שלך**") הוא שיר מאת הזמרת וכותבת השירים האוסטרלית סיה. השיר יצא לאור ב-6 בינואר 2017, כסינגל הרביעי מתוך אלבום האולפן השביעי שלה הנקרא, "This Is Acting". השיר שימש כשיר רקע בפרסומת לרכב הנקרא, "לקסוס אל סי 500". לשיר יצאו שלוש גרסאות שונות עיקריות:
* גרסת האלבום - 4:07, גרסה רגילה שלא נשלחה אל הרדיו אך נכללה בכל זאת באלבום.
* מיקס הסינגל - 4:12, שלו יצא הווידאו קליפ בשילוב המילים של השיר והוא הגרסה שנשלחה אל הרדיו.
* רמיקס של אלן ווקר - 3:37, רמיקס מצליח של ווקר אשר צבר כמות צפיות רבות בערוצה של הזמרת, ובמהרה הפך לאחד מהרמיקסים המוכרים ביותר של הזמרת ושל ווקר.

## רקע וכתיבה
השיר נכתב במקור עבור שאקירה, אך זו דחתה אותו. סיה ציינה דבר רמיזה על השיר בריאיון לרולינוג סטון בשנת 2015, באומרה: "אחד מהם הוא שיר ששאקירה דחתה, ותבינו למה אני מתכוונת כשתשמעו אותו. אתם תדעו שזה היה השיר ששאקירה דחתה אותו, והיא הייתה צריכה לשיר אותו בגלל שאני נשמעת בו כמו שאקירה".
## ביקורות
השיר קיבל מספר ביקורות חלוקות. אלכס מקקאון-לוי מהאתר "The A.V. Club" כתב: "Move Your Body, הוא ניסיונה של סיה ליצור להיט של רחבות ריקודים. אך השיר סובל מחוסר ייחודיות. זה להיט מוחלט בתור להיט מועדונים, אך זה מרגיש קצת צפוי ומשעמם." קארל וילסון ממגזין בילבורד כינה את השיר "מדהים", בעוד שלינדזי זולנדז מניו יורק סבורה שהשיר "הוא השיר המגוחך ביותר ב-"This Is Acting". קיית'י לנדולי מאתר "Idolator" ציינה כי השיר "עושה ניסיון אמיץ להאיר קצת את הדברים". במגזין הגרדיאן, צוין כי השיר מתאים יותר לאנשים שאוהבים פופ סוער במיוחד.

#### רשימות סיכום שנה
השיר נכלל במספר רשימות שפרסמו גופי תקשורת שונים לסיכום השירים הטובים ביותר לשנת 2017.

## וידאו קליפ
לשיר יצא ווידאו קליפ בשילוב עם המילים של השיר, והוא הועלה לערוץ ה-Vevo של סיה ב-12 בינואר 2017. עלילת הווידאו קליפ מתקיימת בסטודיו לצילום בקניון באמריקה בשנת 1987 וכולל בתוכו ילדה קופצנית ועליזה (המגולמת על ידי ליליאנה קטצ'מן), והוריה הנמצאים בצילום תמונה זוהרת עד שהילדה בורחת מהחדר ומוצאת פאה בלונדינית ושחורה (סימן ההיכר של סיה) ומודדת אותה. לאחר מכן היא מתפרצת לחדרי צילום אחרים בריקוד ונכללת בתמונות של זרים שונים עד שהוריה גוררים אותה הרחק, אך הזרים מזמינים אותה לרקוד ולהצטלם איתה שוב ואמה מבינה שהמצב לגיטימי ומרשה לה ללכת אליהם.

השנה של הווידאו קליפ בעלת חשיבות כיוון שהזמרת ניסתה "לחזור אל העבר", ניתן לראות זאת גם בווידאו קליפ לסינגל השני מן האלבום הנקרא, "Cheap Thrills" ובווידאו קליפ הזה ניתן לראות את הצילום העתיק משנים קודמות והתצוגה שלו על מסך טלוויזיה בשחור לבן ומעוגל פינות.

## קישורים חיצוניים

## הערות שוליים

קטגוריה:שירי 2016
קטגוריה:סינגלים מ-2017
קטגוריה:שירי סיה
קטגוריה:שירים באנגלית
קטגוריה:שירים שנכתבו על ידי גרג קורסטין
קטגוריה:שירים שנכתבו על ידי סיה
קטגוריה:שירים שהופקו על ידי גרג קורסטין
אוטו הראשון, דוכס בוואריה

**אוטו הראשון, דוכס בוואריה** (בגרמנית: **Otto I, Herzog von Bayern**; 1117–11 ביולי 1183), היה דוכס בוואריה בין השנים 1180–1183.

## ביוגרפיה
אוטו נולד בשנת 1117 בקלהיים, לאוטו הרביעי, רוזן ויטלסבאך ולהייליקה מפטנדורף-לנגנפלד, בתם של פרידריך השלישי, רוזן פטנדורף-לנגנפלד והייליקה משוואביה. אוטו היה אחד האבירים הטובים של פרידריך הראשון, קיסר האימפריה הרומית הקדושה, ואף מנע תבוסה של פרידריך על יד ורונה בשנת 1155. בשנת 1156 מת אביו, ואוטו מונה במקומו לרוזן הפלטינט של בוואריה תחת שלטונו של היינריך הארי, דוכס סקסוניה ובוואריה. בשנת 1157 גבר הסכסוך בין פרידריך לאפיפיור אדריאנוס הרביעי, ולאחר מותו של אדריאנוס הרביעי, מינה פרידריך את אוטאביו דה מונטצ'לי כאנטי-אפיפיור לאלכסנדר השלישי, ואוטו תמך בוויקטור הרביעי.

בשנת 1180 הדיח פרידריך הראשון, קיסר האימפריה הרומית הקדושה את היינריך הארי, דוכס סקסוניה ובוואריה משלטונו, ומסר את דוכסות בוואריה לאוטו. אולם חלק גדול מהאצילים לא תמך בשלטונו של אוטו, ואף סירבו להשתתף במליאת האצולה ברגנסבורג. אולם את מרקיזות שטיריה הפריד פרידריך מבוואריה, ונתן לאוטוקאר הרביעי משטיריה את התואר דוכס. 

בשנת 1182 קנה אוטו את ארמון דכאו מאלמנתו של קונרד השני, דוכס מראניה ודכאו, בעד לסכום גדול מאוד שנתן לה במזומן.

בשנת 1183 ליווה אוטו את פרידריך הראשון לחתום על שלום קונסטנץ עם הליגה הלומברדית, אולם מת במפתיע ב-11 ביולי בפולנדורף, ובנו לודוויג הראשון, דוכס בוואריה עלה לשלטון במקומו. בשל היותו קטין, הועמד לודוויג תחת חסותם של דודו קונרד מוויטלסבאך ופרידריך הראשון, קיסר האימפריה הרומית הקדושה, אולם עד מהרה תפסה אמו אגנס מלון את העוצרות, ושלטה בדוכסות עד הגיעו לבגרות בשנת 1189.

## משפחתו
בשנת 1169 התחתן אוטו עם אגנס מלון, בתם של לודוויג הראשון, רוזן לון ואגנס ממץ, ממנה נולדו לו 11 ילדים:
* אוטו מוויטלסבאך (1169–1181)
* אולריך מוויטלסבאך (לא ידוע)
* אגנס מוויטלסבאך (לא ידוע)
* סופיה מוויטלסבאך (1170–1238), התחתנה עם הרמן הראשון, רוזן תורינגיה
* הייליקה מוויטלסבאך (1171 - לא ידוע), התחתנה עם דיטריך, רוזן ואסרבורג
* אגנס מוויטלסבאך (1172–1200), התחתנה עם היינריך, רוזן פליין
* ריכרדיס מוויטלסבאך (1173–1231), התחתנה עם אוטו הראשון, רוזן חלרה
* לודוויג הראשון, דוכס בוואריה (1173–1231)
* הייליקה מוויטלסבאך (1176 - לא ידוע), התחתנה עם אדלברט השלישי, רוזן דילינגן
* אליזבת מוויטלסבאך (1178 - לא ידוע), התחתנה עם ברטולד השני, רוזן ווהבורג
* מכטילד מוויטלסבאך (1180–1231), התחתנה עם ראפוטו השני, רוזן אורטנבורג

## קישורים חיצוניים

קטגוריה:בית ויטלסבאך
קטגוריה:דוכסי בוואריה
קטגוריה:ילידי 1120
קטגוריה:נפטרים ב-1183
לאופולד, דוכס בוואריה

**לאופולד, דוכס בוואריה** (בגרמנית: **Leopold. von Bayern**; 1112–18 באוקטובר 1141), היה שליט אוסטריה בין השנים 1136–1141 ודוכס בוואריה בין השנים 1139–1141.

## ביוגרפיה
לאופולד נולד בשנת 1108, ללאופולד השלישי, מרקיז אוסטריה ולאגנס מווייבלינגן, בתם של היינריך הרביעי, קיסר האימפריה הרומית הקדושה וברטה מסבויה.

בשנת 1136 מת אביו לאופולד השלישי, מרקיז אוסטריה, ולאופולד עלה לשלטון במקומו. בשנת 1137 הגיע לאופולד להסכם עם בישוף פסאו, ולפיו הבישוף יקבל את כנסיית פטרוס הקדוש בווינה, בעוד לאופולד יקבל שטחים נרחבים של הבישוף מחוץ לעיר, למעט שטח שעליו נבנתה מאוחר יותר קתדרלת סטפנוס הקדוש. בשנת 1139 הדיח קונראד השלישי, מלך גרמניה את היינריך העשירי, דוכס בוואריה, כחלק מהמאבק בין בית הוהנשטאופן לבית ולף, ומסר ללאופולד את דוכסות בוואריה.

ב-18 באוקטובר 1141 מת לאופולד במפתיע בנידראלטייך, ואחיו היינריך ירש את נחלותיו.

## קישורים חיצוניים

קטגוריה:דוכסי בוואריה
קטגוריה:שליטי אוסטריה
קטגוריה:ילידי 1108
קטגוריה:נפטרים ב-1141
מוסדות יקירי ירושלים

מוסדות **יקירי ירושלים** הם אגד של מוסדות לימוד חרדים ספרדים. הכוללים: גני ילדים, 2 תלמודי תורה, 4 ישיבות ו-2 מסגרות כולל אברכים. מרכז המוסדות נמצא בירושלים וסניפים קיימים בבית שמש ובנתיבות ובקריית גת. במוסדות לומדים אלפי תלמידים. מייסדם הוא הרב יהודה כהן.

## היסטוריה
### ירושלים
בשנת ה'תשמ"ג (1983) יסד הרב כהן את הישיבה הקטנה יקירי ירושלים, ואת תלמוד התורה. בסביבות שנת ה'תשנ"ו, נוסדה הישיבה הגדולה ישיבת באר התלמוד.

הישיבה עברה מספר תחנות, ברחוב תחכמוני וברחוב ר' יוסף קארו בירושלים. כיום שוכנות שתי הישיבות באותו מבנה, ברחוב מלכי ישראל בשכונת מקור ברוך. לצד הבניין נבנו מבנים המשמשים את הישיבות והתלמוד תורה.

הרב כהן עומד בראשות הישיבה הקטנה ומכהן כנשיא המוסדות. בעבר עמד גם בראשות הישיבה הגדולה. כיום עומד בראשה בנו הרב חנוך, המשמש גם כראש ישיבה בישיבת "אהל יוסף". עם השנים פרשו הר"מים הוותיקים, ובמקומם מונו צעירים, בהם הרבנים מנחם אביטן, ומשה הראל. המשגיח הוא הרב אליהו אהרן.

נכון ל-2018, לומדים בישיבה הגדולה כ-450 בחורים, בישיבה הקטנה כ-200 ובתלמוד התורה כ-600 ילדים.

### סניפי התלמוד תורה והישיבה
* סניף של תלמוד התורה והישיבה קטנה הוקם בבית שמש. תלמוד התורה הוא בפיקוח החינוך העצמאי.
* סניף של הישיבה גדולה "באר התלמוד" בנתיבות נפתח באלול ה'תשע"ו. הרב חנוך כהן מוסר במקום שיעור כללי אחת לשבוע. הרב דנין - רב הקהילה החרדית לספרדים בנתיבות משמש נשיא לישיבה ומוסר שיעור כללי בימי שני, בישיבה זו יש כ-200 תלמידים.
* סניף של הישיבה הגדולה "באר התלמוד" בעיר קריית גת מכונה גם בשם "כנסת אליהו", ועומד גם בראשותו של הרב ליאור אנקונינה ומוסר שיעור כללי בימי שלישי בצהרים, הרב חנוך כהן מוסר במקום שיעור כללי בסוגיות עיון אחת לשבוע, סניף זה נפתח באלול תשפ"א על ידי קבוצת בחורים מהישיבה בירושלים ומהישיבה בנתיבות.
* כעין סניף של הישיבה קטנה "יקירי ירושלים" בתל אביב נקראת "עטרת התלמוד" שהוקמה בשנת 2016  על ידי אחיו של הרב יהודה - הרב אליהו כהנים, בראשות הישיבה עמדים שני חתניו של כהנים :  הרב יחזקאל חזן ראש הישיבה, והמשגיח: הרב יצחק יוסופוב.  כיום הישיבה מונת כ50 בחורים . בשנים האחרונות קמו בעקבות הישבה כעוד 4 ישיבות באזור

## רבני הישיבה
* הרב יהודה כהן, נשיא המוסדות
* הרב חנוך כהן, ראש הישיבה הגדולה בירושלים, נתיבות, קריית גת
* הרב יוסף כהן ר"מ שיעור ג' ופועל בראשות הישיבה יחד עם אביו
* הרב דוד סויסה משגיח הישיבה הקטנה
* הרב מנשה שוע - משגיח רוחני
* הרב אליהו אהרון - משגיח הישיבה הגדולה
* הרב ראובן שרבאני לימד בישיבה עד לפטירתו בשנת ה'תשע"ח 
* הרב ישראל אלבז
* הרב דוד איכנשטיין 
* הרב מתתיהו פנחס הכהן פריד לימד בישיבה עד למעברו לישיבת תורת שלמה רחובות
* הרב יצחק מאיר גורא
* הרב ישראל דורון
* הרב אליהו טהרני מחנך ש"א

## קישורים חיצוניים
* 
* 
*  ישיבת יקירי ירושלים - סרטי תדמית על הישיבה, באתר YouTube
* שמעון ליברטי, כי מציון: מסע היסטורי בין הישיבות הירושלמיות המיתולוגיות, י"ז בניסן ה'תשע"ז, 13.04.2017, באתר כל הזמן

## הערות שוליים

קטגוריה:ירושלים: ישיבות
קטגוריה:ישיבות גדולות בישראל
קטגוריה:ישיבות קטנות ספרדיות
קטגוריה:ירושלים: חינוך
קטגוריה:מקור ברוך
קטגוריה:ישראל: כוללי אברכים
קטגוריה:רחוב מלכי ישראל (ירושלים)
קטגוריה:ישיבות ספרדיות
דקר ענקי

**דַּקָּר עֲנָק** או **דקר ענקי** (שם מדעי: *Epinephelus lanceolatus*) הוא מין דג גדול ביותר והמין הגדול ביותר במשפחת הדקריים וגם הדג הגדול ביותר המצוי בשוניות אלמוגים. הדקר מצוי בטבע בימים הטרופיים של האזור האינדו פסיפי, למעט בתוך המפרץ הפרסי.
## מאפיינים
אורכו של הדקר הענקי עולה על  ומשקלו מגיע ל-, אך הגודל הנפוץ הוא אורך של 2.7 מטר ומשקל של 400 ק"ג. הצעירים בעלי קשקשים זהובים-שחורים וסנפירים כתומים זהובים הבולטים על רקע האלמוגים. הזכרים אפורים או כחולים כמעט לגמרי. הפיות שלהם ענקיים ויכולים להיפער לרווחה. הסנפירים והזנב קטנים. חלק מהדקרים נולדים כזכרים אך הופכים בהמשך לנקבות.

בשל גודלם הם טורפים עצומים היכולים לטרוף כמעט כל יצור המצוי בשונית, בעיקר דגי גרם אחרים אך גם כרישים או צבי ים קטנים.

דגים אלה מבוקשים לעיתים באקווריומים שונים ברחבי העולם. הם גם ניצודים למאכל ובשל כך ירד מספרם בטבע באופן ניכר וכיום נמצא מצב השימור שלהם בקטגוריית "פגיע".

## גלריה

Georgia Aquarium - Giant Grouper edit2.jpg
Epinephelus lanceolatus LoroParqueTenerife IMG 4974 blumblebee grouper.JPG
Epinephelus lanceolatus by OpenCage.jpg


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1790
קטגוריה:טקסונים שתוארו בידי מרקוס אליעזר בלוך
קטגוריה:דקרים
קטגוריה:מגה-פאונה של האוקיינוס השקט
קטגוריה:מגה-פאונה של האוקיינוס ההודי
קטגוריה:דגי ים בדרום-מזרח אסיה
אוטו השלישי, דוכס בוואריה

**אוטו השלישי, דוכס בוואריה** (; 11 בפברואר 1261–9 בנובמבר 1312), היה דוכס בוואריה התחתונה ממות אביו ב-1290 ועד למותו, ובנוסף היה מלך הונגריה בין השנים 1305–1308.

## ביוגרפיה
אוטו נולד ב-11 בפברואר 1261 בבורגהאוזן, להיינריך השלושה עשר, דוכס בוואריה ואליזבת מהונגריה, דוכסית בוואריה, בתם של בלה הרביעי, מלך הונגריה ומריה לסקרינה.

בשנת 1290 מת אביו היינריך השלושה עשר, דוכס בוואריה, ואוטו ואחיו לודוויג השלישי, דוכס בוואריה ושטפן הראשון, דוכס בוואריה ירשו את נחלותיו. אוטו ניסה להחזיר לבוואריה את דוכסות שטיריה שנלקחה ממנה בשנת 1180. כמו כן תמך אוטו באדולף, מלך גרמניה נגד בית הבסבורג, ואף לחם עמו בקרב גלהיים שבו נהרג אדולף. בשנת 1301 הוצע לאוטו כתר הונגריה כנכדו של בלה הרביעי, מלך הונגריה, אולם רק בשנת 1305 הוא עלה לשלטון. באוגוסט 1305 ויתר מתנגדו וצלאב השלישי, מלך בוהמיה על תביעתו לכתר הונגריה, ובנובמבר אותה שנה הגיע אוטו לבודה, לאחר שחצה את אוסטריה שהייתה שייכת לבית הבסבורג כשהוא מחופש לסוחר.

ב-6 בדצמבר אותה שנה הוכתר אוטו בסקשפהרוואר, ונטל לעצמו את השם **בלה החמישי, מלך הונגריה**. אולם אוטו לא הצליח לשמר את שלטונו, ובשנת 1306 כבש שארל מאנז'ו את אסטרגום, טירת ספיש, זבולן וכמה מבצרים אחרים בחלקים הצפוניים של הממלכה, ובשנה הבאה הוא כבש גם את בודה. ביוני 1307 ביקר אוטו את לסלו השלישי קאן, הוויווד של טרנסילבניה, אולם הלה כלא אותו, והדיאט ההונגרי בחר בשארל מאנז'ו למלך, אך חלק מהאצילים החזקים במדינה התעלמו גם ממנו. בשנת 1308 ויתר אוטו על הכתר ההונגרי, ושארל מאנז'ו תפס את השלטון.

מעורבותו של אוטו בהונגריה החלישה את מעמדו בבוואריה, וגרמה לו לבעיות כלכליות. בשנת 1310 לחם אוטו נגד בית הבסבורג, וכתוצאה מכך נהרסה העיר בורגהאוזן.

ב-9 בנובמבר 1312 מת אוטו השלישי בלנדסהוט, ובנו היינריך החמישה עשר, דוכס בוואריה ירש את נחלתו. בשנת 1333 מת היינריך החמישה עשר, ובשנת 1340 איחד לודוויג הרביעי, קיסר האימפריה הרומית הקדושה את כל דוכסות בוואריה תחתיו.

## משפחתו
בשנת 1279 התחתן אוטו עם קתרינה מהבסבורג, בתם של רודולף הראשון, מלך גרמניה וגרטרוד מהוהנבורג, ממנה נולדו לו בשנת 1280 שני בנים תאומים
היינריך מוויטלסבאך ורודולף מוויטלסבאך שמתו באותה שנה.

ב-18 במאי 1309 התחתן אוטו עם אגנס מגלוגאו, בתם של הנריק השלישי, דוכס גלוגאו ומתילדה מבראונשווייג-לינבורג, ממנה נולדו לו שני ילדים:
* אגנס מוויטלסבאך (1310–1360)
* היינריך החמישה עשר, דוכס בוואריה (1312–1333)

## אילן יוחסין

## קישורים חיצוניים

* אוטו השלישי, דוכס בוואריה 

קטגוריה:בית ויטלסבאך
קטגוריה:דוכסי בוואריה
קטגוריה:ילידי 1261
קטגוריה:נפטרים ב-1312
באטמן (סרט, 1966)

**באטמן** או **באטמן: הסרט** (באנגלית: **Batman** או **Batman: The Movie**) הוא סרט קולנוע אמריקאי של פוקס המאה ה-20 משנת 1966, אשר מבוסס על סדרת טלוויזיה בעלת אותו שם. בסרט מככבים אדם וסט כבאטמן וברט וורד כרובין, לצד רוב חברי צוות שחקני הסדרה, למעט לי מריווד'ר בתור אשת החתול.

הסרט הוקרן בקולנוע ב-30 ביולי 1966, חודשיים לאחר שידור הפרק האחרון של העונה הראשונה של סדרת הטלוויזיה. זהו סרט הקולנוע הראשון באורך מלא שמבוסס על דמותו של באטמן שנוצרה על ידי DC קומיקס.

## ראו גם
* סרטי באטמן
* באטמן

## קישורים חיצוניים

קטגוריה:באטמן: סרטים
קטגוריה:סרטי 1966
קטגוריה:סרטי פוקס המאה ה-20
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי סדרות טלוויזיה
קטגוריה:סרטים שצולמו בקליפורניה
התזמורת הפילהרמונית של לואיזיאנה

**התזמורת הפילהרמונית של לואיזיאנה** (באנגלית: **Louisiana Philharmonic Orchestra**) מגישה עונת קונצרטים מלאה של 36 שבועות בשנה, בתוכנית הכוללת מוזיקה קלאסית, מוזיקה קלאסית קלה, קונצרטים לכל המשפחה וכן תוכניות חינוכיות במבט לקהילה, זאת בנוסף לאירועים מיוחדים. חברי הפילהרמונית של לואיזיאנה יושבים דרך קבע בניו אורלינס. תזמורת לואיזיאנה היא התזמורת הסימפונית המקצועית הוותיקה ביותר, הפועלת בניהול ובשיתוף פעולה של הנגנים בארצות הברית.

המנהל המוזיקלי של הפילהרמונית של לואיזיאנה הוא קרלוס מיגל פריאטו.

## היסטוריה
הפילהרמונית של לואיזיאנה, המכונה LPO, נוסדה בספטמבר 1991 על ידי נגנים מקודמתה, **התזמורת הסימפונית של ניו אורלינס**. המנהל המוזיקלי הראשון שלה היה קלאוספטר זייבל (2011-1936). זייבל פרש מתפקידו בשנת 2005. עבודתו עם התזמורת זכתה לשבחים רבים בהספדים שנכתבו במותו בהמבורג, גרמניה, ב-8 בינואר 2011.

באוגוסט 2005 אילץ הוריקן קתרינה את נגני תזמורת להתפנות, כשאולם הקונצרטים שלהם, "תיאטרון אורפיאום" בניו אורלינס, הוצף.
ממוזער|, קונצרט של תזמורת לואיזיאנה בפאלמר פארק, 2008.
נגני התזמורת החלו להופיע באולמות ובאתרים שונים בשנת 2006. אחד האתרים האלה היה פאלמר פארק.

תיאטרון אורפיאום נפתח מחדש בשנת 2015. האירוע הראשון התקיים ב-17 בספטמבר 2015 וכלל קונצרט של הפילהרמונית של לואיזיאנה, שנועדה להיות הדיירת העיקרית בתיאטרון.

## פרסים ומועמדויות

## קישורים חיצוניים

* 

* Orpheum Theater, New Orleans האתר של תיאטרון אורפיאום, ניו אורלינס
* 

## הערות שוליים

לואיזיאנה
לואיזיאנה
תרבות
קטגוריה:זוכי פרס גראמי
קטגוריה:להקות שהוקמו בשנת 1991
ג'יימס פוגו

**ג'יימס ג. פוגו השלישי** (באנגלית: **James G. Foggo III**; נולד ב-2 בספטמבר 1959) הוא קצין בדימוס בדרגת אדמירל בצי ארצות הברית. בתפקידו האחרון כיהן כמפקד פיקוד אירופה ואפריקה של צי ארצות הברית.

## ביוגרפיה
ב-1981 סיים לימודי תואר ראשון בכימיה באקדמיה הימית של ארצות הברית, הוא בעל תואר שני במינהל ציבורי מאוניברסיטת הרווארד ובעל תואר שני בלימודי ביטחון ואסטרטגיה מאוניברסיטת שטרסבורג בצרפת.

לאחר שהתגייס לצי ארצות הברית הוכשר כאיש צוות בצי הצוללות. שירת בצוללת התקיפה מסדרת סטרג'ן "USS Sea Devil", בצוללת הטילים הבליסטיים מסדרת בנג'מין פרנקלין "USS Mariano G. Vallejo" ובצוללת "USS Narwhal". הוא פיקד על צוללת התקיפה מסדרת סדרת לוס אנג'לס "USS אוקלהומה סיטי".

פיקד על פלגת הצוללות השישית של הצי, פיקד על קבוצת הצוללות השמינית ועל כוח הצוללות של מפקדת דרום נאט"ו בנאפולי. שימש סגן מפקד הצי השישי וקצין אג"ם של פיקוד כוחות הצי באירופה ובאפריקה. במהלך תפקיד זה שימש קצין האג"ם של כוח המשימה שהשתתף בתקיפה הצבאית הבינלאומית בלוב ב-2011. בתפקידו הבא שימש עוזר קצין אג"ם במטה הצי.

בדצמבר 2014 מונה למפקד הצי השישי וסגן מפקד פיקוד כוחות הצי באירופה ובאפריקה. בנובמבר 2016 מונה למנהל מטה הצי. באוקטובר 2017 הועלה לדרגת אדמירל ומונה למפקד כוחות הצי באירופה ובאפריקה.

## קישורים חיצוניים

* 

קטגוריה:אדמירלים בצי ארצות הברית
קטגוריה:בוגרי האקדמיה הימית של ארצות הברית
קטגוריה:בוגרי אוניברסיטת הרווארד
קטגוריה:בוגרי אוניברסיטת שטרסבורג
קטגוריה:מעוטרי מדליית השירות המצוין של הצי
קטגוריה:אמריקאים מעוטרי אות לגיון ההצטיינות
קטגוריה:צוללנים אמריקאים
קטגוריה:מפקדי הצי השישי של ארצות הברית
קטגוריה:מפקדי פיקוד אירופה ואפריקה של צי ארצות הברית
קטגוריה:אמריקאים שנולדו ב-1959
אוטו הרביעי, דוכס בוואריה

**אוטו הרביעי, דוכס בוואריה** (3 בינואר 1307 – 14 בדצמבר 1334), היה דוכס בוואריה התחתונה בין השנים 1310–1334.

## ביוגרפיה
אוטו נולד ב-3 בינואר 1307, לשטפן הראשון, דוכס בוואריה וליוטה משוויידניץ, בתם של בולקו הראשון, דוכס שוויידניצה וביאטריקס מברנדנבורג.

בשנת 1310 מת אביו שטפן הראשון, דוכס בוואריה, ואוטו ואחיו היינריך הארבעה עשר, דוכס בוואריה ירשו את נחלותיו, ומכיוון שהיו קטינים שימש דודנם לודוויג הרביעי, קיסר האימפריה הרומית הקדושה כעוצר עד לבגרותם.

בשנת 1332 הסתכסך אוטו עם אחיו היינריך הארבעה עשר, דוכס בוואריה על חלוקת הנחלות, ובשל כך הכיר בלודוויג הרביעי, קיסר האימפריה הרומית הקדושה כיורשו. ב-14 בדצמבר 1334 מת אוטו במינכן, ואחיו היינריך הארבעה עשר, דוכס בוואריה ירש את נחלותיו. בשנת 1339 מת היינריך הארבעה עשר, ושנה לאחר מכן מת בנו יוהאן הראשון, דוכס בוואריה ללא יורשים, ובעקבות כך איחד לודוויג הרביעי, קיסר האימפריה הרומית הקדושה את כל דוכסות בוואריה תחתיו.

## משפחתו
ב-12 באוגוסט 1328 התחתן היינריך עם ריכרדיס מיוליך, בתם של גרהרד החמישי, רוזן יוליך ואליזבת מבראבנט-ארשוט, ממנה נולד לו בן אחד:
* אלברכט מוויטלסבאך (1332)

## אילן יוחסין

## קישורים חיצוניים
* אוטו הרביעי, דוכס בוואריה 

קטגוריה:בית ויטלסבאך
קטגוריה:דוכסי בוואריה
קטגוריה:ילידי 1307
קטגוריה:נפטרים ב-1334
ג'ונה בולדן

**ג'ונה אנתוני בולדן** (באנגלית: **Jonah Anthony Bolden**; נולד ב-2 בינואר 1996) הוא כדורסלן אוסטרלי, המשחק בעמדת הפאוור פורוורד.

## נעורים וקריירת מכללות
בולדן נולד במלבורן שבאוסטרליה, בנם הבכור משני ילדים של מארי יאקוב וברוס בולדן. אביו הוא אמריקאי ששיחק כדורסל בקבוצות שונות בליגה האוסטרלית, ואמו היא מצרייה.

בולדן שיחק כדורסל בתיכון בסידני והיה חבר בנבחרת הכדורסל עד גיל 19 של אוסטרליה שהשתתפה באליפות העולם שנערכה בצ'כיה ב-2013. בגיל 17 עבר בולדן לארצות הברית ושיחק בקבוצת הכדורסל של תיכון אקדמיית ברוסטר בניו המפשייר, אותה הוביל לאליפות התיכונים של ניו המפשייר ושל ארצות הברית ב-2014. הוא בחר לשחק בליגת המכללות בקבוצת הכדורסל של אוניברסיטת קליפורניה בלוס אנג'לס, בשנתו הראשונה סבל מפציעה ולא שיחק כלל. בעונת 2015/2016 שותף ב-31 משחקים מתוכם פתח 11 פעמים בהרכב ולא בלט. הוא בחר לוותר על המשך הקריירה במכללות ועזב את UCLA.

## קריירה מקצועית
### אירופה
באוגוסט 2016 חתם בקבוצת הכוכב האדום בלגרד והושאל לקבוצת FMP בלגרד מליגת העל הסרבית ובליגה האדריאטית. הקבוצה העפילה עד גמר הליגה, בולדן שהיה שחקן בולט בקבוצה עזב אותה לפני סדרת הגמר ונסע לארצות הברית להתכונן לדראפט ה-NBA, וחתם בקבוצת הכוכב האדום בלגרד שהיא קבוצת האם של FMP בלגרד.

בדראפט ה-NBA ב-2017 נבחר במקום ה-36 בסיבוב השני על ידי פילדלפיה 76'. ב-21 ביולי 2017, חתם בולדן במכבי תל אביב. במדיה בולדן קלע 7.6 נקודות והוריד 6.6 ריבאונדים בליגה, בעוד שביורוליג הוא קלע 6.9 נקודות וקטף 5.5 ריבאונדים.

### פילדלפיה 76'
ב-25 ביולי 2018, לאחר שהרשים בליגת הקיץ, חתם בולדן בקבוצה שבחרה אותו בדראפט, פילדלפיה 76'. לאורך תקופתו בפילדלפיה נשלח מספר פעמים לקבוצת הבת שלה מליגת הפיתוח של ה-NBA – דלאוור בלו קואוטס. בפברואר 2020, לאחר כעונה וחצי בפילדלפיה, שוחרר מהקבוצה.

### פיניקס סאנס
ב-12 בפברואר 2020 חתם בפיניקס סאנס על חוזה ל-10 ימים.

## סטטיסטיקות הקריירה
### ביורוליג

### בעונה הסדירה של ה-NBA

### בפלייאוף ה-NBA

## קישורים חיצוניים

* פרופיל, באתר אוניברסיטת קליפורניה בלוס אנג'לס

## הערות שוליים

קטגוריה:כדורסלני אוניברסיטת קליפורניה בלוס אנג'לס
קטגוריה:כדורסלנים אוסטרלים
קטגוריה:כדורסלני הכוכב האדום בלגרד
קטגוריה:כדורסלני מכבי תל אביב
קטגוריה:כדורסלני פילדלפיה 76'
קטגוריה:בחירות דראפט של פילדלפיה 76'
קטגוריה:כדורסלני דלאוור בלו קואוטס
קטגוריה:כדורסלני פיניקס סאנס
קטגוריה:אוסטרלים שנולדו ב-1996
בית הכנסת הגדול (עפולה)

ממוזער|250px|שמאל|בית הכנסת הגדול בשנת 1937, מבט מדרום
ממוזער|250px|שמאל|פנים בית הכנסת
**בית הכנסת הגדול "בית שלום" בעפולה** תוכנן על ידי זליג אקסלרוד, נבנה בשנים 1928–1932, והיה מהגדולים שבבתי הכנסת בארץ ישראל. הקמת בית הכנסת נתרמה ומומנה ברובה על-ידי שלום לואיס מארצות הברית, ועל כן הוא נקרא גם על שמו.  

בית הכנסת שוכן מדרום לשדרות ארלוזורוב, השדרה ההיסטורית המרכזית של העיר עפולה. 

## היסטוריה
בשנת 1927 שכנע הרב דב בער הכהן קוק, רבה של עפולה, יהודי בשם שלום לואיס מארצות הברית לתרום כסף לבניית בית כנסת בעפולה. על ביצוע הבנייה הופקדה תנועת המזרחי, שמסרה את תכנון בית הכנסת לידי משרד האדריכלים של זליג אקסלרוד, אשר מסר את תכנונו לאדריכל יעקב יהודה. מנהל העבודה היה יעקב פרבשטיין. העבודה התנהלה חליפות, לפי מצבה הכלכלי של המושבה. בשנת 1929 נגמר הכסף והבנייה הופסקה למשך כשנתיים. לואיס לא היה יכול לתרום עוד כספים לבניית בית הכנסת ואנשי עפולה התגייסו לאסוף כספים להשלמתו יחד עם תנועת המזרחי. הוא הושלם לפני הימים הנוראים בשנת 1933. 

בשנת 1938 הוחל בבניית בית לרב בסמוך לבית הכנסת. באוגוסט 1939 הוכנס ספר תורה, תרומתו של שלום לואיס, שבינתיים עלה לארץ ישראל, לבית הכנסת בעפולה.

## מבנה בית הכנסת
בית הכנסת נבנה על פי הסגנון הארץ ישראלי, עם כיפת מתכת גדולת ממדים על גגו. בית הכנסת מתנשא לגובה של בניין בן שתי קומות, ומעוצב ברוח המזרח. בחזיתו כניסה מעוצבת ומעליה שני לוחות הברית ועל גג המבואה מנורה גדולה. משני צדי הבניין שישה חלונות קשתיים גדולים ומספר חלונות קטנים יותר, חלקם מרובעים וחלקם עגולים. באולם התפילה הרחב ישנם שלוש מאות וחמישים מושבים ובעזרת הנשים מאה וחמישים מושבים.

## שימוש
בתחילת ימי עפולה היה מניין יחיד בעפולה, בהשפעת הרב שלא רצה לפצל את הקהילה. אולם בתחילת 1928 יזמו בעלי המלאכה, שהרגישו מקופחים במניין המרכזי, עיכוב קריאה, הוציאו את ספר התורה (שהיה שייך להם) וייסדו מניין עצמאי. באוקטובר 1933 הכניסו לבית הכנסת של בעלי המלאכה ספר תורה שהובא מקהילת מידוויל בפנסילבניה. באמצע שנות ה-30 הקימו בעלי המלאכה בית כנסת משלהם, צפונית לבית הכנסת הגדול. בית הכנסת נחנך לקראת הימים הנוראים בשנת 1938. בשנת 1937 היו בעפולה המתפתחת ארבעה מניינים: בבית הכנסת הגדול, לבעלי מלאכה, לחסידים ולבני עדות המזרח.

בבית הכנסת התפללו בהברה אשכנזית, אולם כדי לקרב את הצעירים לבית הכנסת, הרב דרש בעברית וכן נשכר חזן.

## קישורים חיצוניים

## הערות שוליים

קטגוריה:עפולה: מבנים
קטגוריה:מבנים ביישוב - בתי כנסת
קטגוריה:עפולה: דת
אוטו החמישי, דוכס בוואריה

**אוטו החמישי, דוכס בוואריה** (בגרמנית: **Otto V. von Bayern**; 1340 - 15 בנובמבר 1379), היה דוכס בוואריה העליונה, ולאחר מכן מרקיז ונסיך בוחר בברנדנבורג.

## ביוגרפיה
אוטו נולד בשנת 1340, ללודוויג הרביעי, קיסר האימפריה הרומית הקדושה ולמרגרט השנייה, רוזנת אנו, בתם של וילם הראשון, רוזן אנו וז'אן מוולואה, רוזנת אנו.

בשנת 1340 איחד אביו לודוויג הרביעי, קיסר האימפריה הרומית הקדושה את דוכסות בוואריה מחדש, ובנוסף לזאת שלט עם אמו מרגרט השנייה, רוזנת אנו ברוזנויות אנו הולנד וזילנד. לאחר מות אביו בשנת 1347 שלטו אוטו ואחיו בכל הנחלה במשותף, ובשנת 1349 חולקה בחוזה לנדסברגר דוכסות בוואריה מחדש בין האחים, לבוואריה העליונה ובוואריה התחתונה, ואוטו יחד עם אחיו לודוויג החמישי, דוכס בוואריה ולודוויג השישי, דוכס בוואריה קיבלו את בוואריה העליונה.

בדצמבר 1351 קיבל אוטו יחד עם אחיו לודוויג השישי, דוכס בוואריה את מרקיזות ברנדנבורג מאחיהם לודוויג החמישי, דוכס בוואריה, בתמורה לשליטתו בבוואריה העליונה לבדו. לודוויג ואוטו נאלצו להתמודד עם וולדמאר המתחזה שטען לזכותו על ברנדנבורג, ואף נתמך על ידי קרל הרביעי, קיסר האימפריה הרומית הקדושה, עד לשנת 1354 שבה אישר קרל הרביעי את שלטונם של לודוויג ואוטו. בשנת 1356 העניק קרל הרביעי ללודוויג ולאוטו בבולת הזהב, את התואר נסיך בוחר.

בשנת 1357 מתה אשתו קונגונדה מפולין ללא ילדים, ולאחר מותה התחתן לודוויג עם אינגבורג ממקלנבורג-שוורין, בתם של אלברכט השני, דוכס מקלנבורג ואופמיה משוודיה, אך גם ממנה לא היו לו ילדים.

בשנת 1364 הבטיחו אוטו ואחיו לודוויג השישי, דוכס בוואריה את נסיכות הבוחר מברנדנבורג לקרל הרביעי, קיסר האימפריה הרומית הקדושה, כנקמה על כך שאחיהם שטפן השני, דוכס בוואריה נלחם בהם. ב-17 במאי 1365 מת אחיו לודוויג השישי, דוכס בוואריה, ואוטו נשאר כשליט יחיד בברנדנבורג. ב-19 במרץ 1366 התחתן אוטו עם קתרינה מבוהמיה, בתם של קרל הרביעי, קיסר האימפריה הרומית הקדושה ובלאנש מוולואה, ואלמנתו של רודולף הרביעי, דוכס אוסטריה, אך לא נולדו לו ילדים ממנה.

בשנת 1371 הדיח קרל הרביעי את אוטו, לאחר שאוטו הזניח את ענייני השלטון, ובשנת 1373 ויתר אוטו באופן רשמי על שלטונו לאחר שפוצה בסכום כספי גדול. לאחר הדחתו התגורר אוטו בבוואריה בנחלת אחיו שטפן השני, דוכס בוואריה, וב-15 בנובמבר 1379 מת אוטו בטירת וולפשטיין על האיסר.

## אילן יוחסין

## קישורים חיצוניים

* אוטו החמישי, דוכס בוואריה 

קטגוריה:בית ויטלסבאך
קטגוריה:דוכסי בוואריה
קטגוריה:ילידי 1346
קטגוריה:נפטרים ב-1379
רב-סנפיר קונגו

ממוזער| ''Polypterus endlicherii''
**רב-סנפיר קונגו** (שם מדעי : *Polypterus endlicheri*) הוא מין במשפחת הדגים רבי סנפירים.

זהו אחד מהמינים הגדולים במשפחה. אורכו 63 ס"מ בממוצע והוא שוקל עד 3.3 ק"ג. הוא בעל לסת תחתונה הבולטת יותר מהראשונה ובעל ראש שטוח, זנב גדול ורכס של סנפירי גב עוקצניים בולטים. צבעו ירוק-צהוב עם כתמים שחורים על הראש והסנפירים.

רב-סנפיר קונגו הוא דג טורף הניזון בעיקר מטרף קרקעי כמו חלזונות וסרטנים אך גם מדגים קטנים. הוא נוהג לשחות בסמוך לקרקעית, באזורי ביצות ומקווי מים רדודים באזור הטרופי של מערב אפריקה ואגן הקונגו.

דג זה מגודל לעיתים באקווריומים שונים.

### תת-מינים
* Polypterus endlicherii endlicherii
* Polypterus endlicherii congicus

## קישורים חיצוניים

## הערות שוליים

קטגוריה:בעלי חיים שתוארו ב-1847
קטגוריה:טקסונים שתוארו בידי יוהאן ג'קוב הקל
קטגוריה:רב-סנפירים
קטגוריה:הרפובליקה הדמוקרטית של קונגו: דגי מים מתוקים
רודולף השני, רוזן הפלטינט שעל הריין

**רודולף השני, רוזן הפלטינט שעל הריין** (בגרמנית: **Rudolf II. von der Pfalz**; 8 באוגוסט 1306 - 4 באוקטובר 1353), היה דוכס בוואריה, ורוזן הפלטינט שעל הריין.

## ביוגרפיה
רודולף נולד ב-8 באוגוסט 1306 בוולפראטסהאוזן, לרודולף הראשון, דוכס בוואריה ולמכטילד מנסאו, בתם של אדולף, מלך גרמניה ואימאגינה מאיזנבורג-לימבורג.

בילדותו נאבקו אביו ודודו לודוויג הרביעי, קיסר האימפריה הרומית הקדושה על הירושה, ובשנת 1317 ויתר אביו על נחלותיו לדודו לודוויג הרביעי ועבר להתגורר באנגליה, שם מת בשנת 1319. לאחר מות אביו הועמד לרודולף ואחיו האפוטרופוס יוהאן פון נסאו, שהיה תומך של בית הבסבורג. בשנת 1322 הסתיימה המלחמה בין האחים ללודוויג הרביעי, ולאחר מות אמם מכטילד מנסאו בשנת 1323 אף חלה התקרבות ביניהם.

בשנת 1328 הוכתר לודוויג לקיסר האימפריה הרומית הקדושה, ובשנת 1329 הוא חתם יחד עם רודולף ואחיו רופרכט הראשון ואחיינו רופרכט השני על אמנת פאביה, ולפיה הם קיבלו את רוזנות הפלטינט שעל הריין, ואילו לודוויג נשאר עם דוכסות בוואריה. בשנת 1338 חילקו רודולף ורופרכט את נחלתם ביניהם.

לאחר מותו של לודוויג הרביעי, קיסר האימפריה הרומית הקדושה תמך רודולף בגינטר משוורצבורג כאנטי-מלך לקרל הרביעי, קיסר האימפריה הרומית הקדושה, אולם זמן קצר לאחר מכן התחתנה בתו של רודולף עם קרל הרביעי.

בשנת 1352 התעוור רודולף, ומשום כך תפס אחיו רופרכט הראשון גם את השליטה בנחלותיו, וב-4 באוקטובר 1353 מת רודולף בנוישטאדט אן דר ויינשטראסה.

## משפחתו
בשנת 1328 התחתן רודולף עם אנה מקרינתיה-טירול, בתם של אוטו השלישי, דוכס קרינתיה ואופמיה מלגניצה, ממנה נולדה לו בת אחת:
* אנה מבוואריה (1329–1353), התחתנה עם קרל הרביעי, קיסר האימפריה הרומית הקדושה

בשנת 1348 התחתן רודולף עם מרגרטה מסיציליה, בתם של פדריקו השלישי, מלך סיציליה ואלינור מאנז'ו, אך לא היו לו ילדים ממנה.

## אילן יוחסין

## קישורים חיצוניים

* רודולף השני, רוזן הפלטינט שעל הריין

קטגוריה:בית ויטלסבאך
קטגוריה:דוכסי בוואריה
קטגוריה:ילידי 1306
קטגוריה:נפטרים ב-1353
פרפרון מים מתוקים

ממוזער|פרפרונים באקווריום
**פרפרון מים מתוקים** או **פַּנְטוֹדוֹן** (שם מדעי: *Pantodon buchholzi*) הוא מין של דג מסדרת הגרום לשונאים והוא הדג היחידי במשפחת ה**פנטודונטיים** (Pantodontidae). הוא איננו קשור למיני הפרפרוניים הימיים.

אורכו של הפרפרון עד 13 ס"מ והוא בעל סנפירי חזה ארוכים דמויי-כנפיים של פרפר. מתחתי לגופו ישנם סנפירי קוצים דקים וגם סנפירי השת והזנב דמויי-קוצים. הוא בעל חזה גדול וראש גדול עם עין אדומה והוא מסוגל לנשום אוויר. צבעו חום-סגול.

דג זה שוחה ברחבי נהרות, אגמים ומקווי מים דומים בגובה פני המים. פיו ועיניו מותאמים לאכילת טרף המגיע מלמעלה. הוא ניזון בעיקר מחרקי מים או מדגים קטנים. כאשר טורף מיימי מאיים עליו הוא יכול לקפוץ מעל המים ולהשתמש בסנפירי החזה שלו כדי "לעופף" למקום אחר במים. הוא מסוגל אפילו לדאות למרחק קצר.

הפרפרון חי במערב אפריקה באזורים טרופיים, בעיקר בימת צ'אד ובמקווי מים סביב יערות קונגו.

## קישורים חיצוניים

## הערות שוליים

קטגוריה:בעלי חיים שתוארו ב-1877
קטגוריה:טקסונים שתוארו בידי וילהלם פטרס
קטגוריה:גרום-לשונאים
קטגוריה:מינים יחידים במשפחתם
קטגוריה:מקריני סנפיר יחידים בסוגם
קטגוריה:הרפובליקה הדמוקרטית של קונגו: דגי מים מתוקים
צפרדע הבננה

ממוזער|ראשן מהמין Afrixalus fornasini
**צפרדע הבננה** או **צפרדע הקנה** (שם מדעי: *Afrixalus*) הוא סוג של צפרדעים אפריקניות ממשפחת ההיפרוליים. בסוג זה ישנם 30 מינים.

אורכם של צפרדעים קטנות אלה עד 40 מ"מ והם בעלי עור לח, בדרך כלל מפוספס בלבן או זהוב על רקע ירוק או צהוב אך גם חום. העיניים גדולות והרגליים מוארכות ומותאמות לטיפוס. צפרדעים אלה פעילות בלילות ומטפסות על עצים ועל קנים בעונת החיזור. הם מחזרות על הענפים ומטילות עליהם ביצים על ענפי הקנים וגם על עצי בננה.

הצפרדעים נפוצות בכל אפריקה, בעיקר באזורים לחים אך גם בסוואנה ובאדמות שיחים. הראשנים שוחים בימיהם הראשונים במים.

## מינים

## קישורים חיצוניים

קטגוריה:בעלי חיים שתוארו ב-1944
קטגוריה:טקסונים שתוארו בידי ריימונד לאורנט
קטגוריה:היפרוליים
ארפאימיים

**ארפאימיים** (שם מדעי: Arapaimidae) היא משפחת דגים מקריני סנפיר מסדרת הגרום לשונאים בעלי ממדים גדולים. הם חיים בנהרות טרופיים באמריקה הדרומית ובכמה אגמים באפריקה. בעבר הם השתייכו למשפחת הגרום-לשוניים.

הגדול בדגים אלה - ארפאימה ענק מגיע לאורך 3-4 מ' ולמשקל 200 ק"ג לעיתים. דגים אלה בעלי לוחיות גדולות על עורם, הראש מגודל ומוארך והלסתות נמתחות ופונות כלפי מעלה. העיניים זעירות. דגים מיוחדים אלה מסוגלים לנשום אוויר כשאין מספיק חמצן במים.

הם חיים בנהרות טרופיים וצדים יצורים קטנים מהם, בעיקר מדגים אחרים.

## מיון
*משפחה **ארפאימיים** (Arapaimidae)
**סוג ומין יחיד ארפאימה אפריקאית (Heterotis niloticus)
**סוג ארפאימה (Arapaima)
***מין Arapaima arapaima
***מין Arapaima agassizii
***מין פיררוקו (Arapaima gigas)
***מין Arapaima leptosoma
***מין Arapaima mapae

## קישורים חיצוניים

*
קטגוריה:בעלי חיים שתוארו ב-1846
קטגוריה:טקסונים שתוארו בידי שארל לוסיאן בונפרטה
סיסוריים

**סיסוריים** (שם מדעי: Clariidae), היא משפחה של דגי מים מתוקים מסדרת השפמנונאים החיים בנהרות ברחבי אסיה.

דגים אלו יכולים להגיע לאורך של 2 מטר ולהם סנפירים קטנים, זנב מפוצל וראשים ענקיים בעלי שפמים ישרים. הם חשים בתנועה סביבם על ידי שפמיהם. רבים מהם כהים ומוסווים במים והם יכולים לנשום אוויר.

הם חיים בטבע בנהרות ואגמים מטורקיה וסוריה עד לסין ולבורנאו. הם צמודי קרקעית וחיים בנהרות מלאי סחופת, בשל כך קשה להבחין בהם במקרים רבים.

המין שפמנון תניני ענק הוא מין ענקי המגיע לאורך 2 מטר וחי בנהרות דרום מזרח אסיה. מאמינים שדג זה ניזון מאנשים ששוחים בנהר.

## סוגים
* שפמנון תניני (*Bagarius*)
* *Gagata*
* *Gogangra*
* *Nangra*
* *Sisor*
* *Glyptothorax*
* *Chimarrichthys*
* *Creteuchiloglanis*
* *Exostoma*
* סוג ומין יחיד *Glaridoglanis andersonii*
* *Glyptosternon*
* *Myersglanis*
* *Oreoglanis*
* *Parachiloglanis*
* *Pareuchiloglanis*
* *Pseudexostoma*
* *Pseudecheneis*
* *Pseudolaguvia*

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1858
קטגוריה:טקסונים שתוארו בידי פיטר בליקר
שפמנוני חשמל

**שפמנוני חשמל** (שם מדעי: Malapteruridae), היא משפחה של דגים מסדרת השפמנונאים. אלו הם דגי חשמל החיים במים מתוקים באפריקה שמדרום לסהרה. הגדול בשפמנוני החשמל יכול להגיע לאורך 1.2 מ' ולמשקל 20 ק"ג אך רוב המינים קטנים בהרבה.

שפמנונים אלה בעלי שפמות קשיחים לבנים וקצרים הבולטים מתחת לפיהם. הם בעלי גוף לבן או אפור עד כתום ועיניהם קטנות ביותר. במקום העיניים הם מסתמכים על ראיית חשמל שהם פולטים סביבם ללא הרף. לשפמנונים אלה אין סנפירי גב או זנב. את החשמל הם מפיקים מאיבר הקרוב לסנפירי החזה היכול לייצר מתח חשמלי של עד 350 וולט.

תפוצתם באגמי אפריקה ובנילוס הלבן. הם פעילים בלילות וצדים דגים, ביצי דגים, וחסרי חוליות באמצעות החשמל שהם פולטים.

## סוגים
*Malapterurus - בו 18 מינים
*Paradoxoglanis - בו 3 מינים

## קישורים חיצוניים

קטגוריה:בעלי חיים שתוארו ב-1858
קטגוריה:טקסונים שתוארו בידי פיטר בליקר
קטגוריה:שפמנונאים
קטגוריה:דגי חשמל
קרון (רכב)

שמאל|ממוזער|200px|קרון
**קרון** הוא עגלה בעלת ארבעה גלגלים המחוברים, שניים קטנים יותר מקדימה ושניים גדולים יותר בחלק האחורי, שנועדה להעברת משא או נוסעים. בדרך כלל הקרון מונע על ידי סוסים, שורים, פרדות או בעלי חיים אחרים שמושכים את הקרון, אך יש גם גרירת קרונות על ידי כלי רכב מנועיים. את הבהמות נוהג אדם היושב בקדמת הקרון או רוכב על אחת הבהמות או בסמוך להן.

קיימים סוגים רבים של קרונות, מותאמים למשא שנועדו להוביל, מותאמים לדרכים בהן נועדו לעבור, מותאמים למזג האוויר ומותאמים לבהמות המושכות את הקרון.

הקרון הפשוט ביותר הוא פלטפורמה, עגלה בעלת ארבעה גלגלים הנושאים משטח (פלטפורמה), ללא דפנות וללא מושבים (לעיתים יש מושב מאולתר עבור הנוהג בבהמות). הפלטפורמה יכולה להיות קטנה יחסית או גדולה, לפי הצרכים ולפי יכולת הבהמות למשוך אותה.

בקרונות שנועדו להסעת בני אדם הוצבו מושבים ומקום המושב זכה להגנה מהרוח, הגשם והשמש. סוג זה של קרונות התפתח לכרכרות ולדיליז'נסים. לקרונות שנועדו להוביל מטען נוספו דפנות, כדי שהמטען לא יתפזר וייפול מהקרון.


קובץ:Invitation d'un marriage arab..jpg|קרון מסוג פלטפורמה
קובץ:Florida Power and Light Company ice wagon- Miami, Florida (8900901247).jpg|קרון עם דפנות להובלת קרח
קובץ:Covered Wagon (7515047658).jpg|קרון מכוסה
קובץ:Conestoga wagon.jpg|קרון קונסטוגה
קובץ:JP-47 Taketomi Water-buffalo-taxi.jpg|קרון מובל על ידי בופלו
קובץ:Pal and Erno Friedmann.jpg|קרון הנמשך על ידי תיש
Oseberg find wagon.jpg|קרון שנמצא עם ספינת אוסברג מהתקופה הוויקינגית במוזיאון הספינות הוויקינגיות  באוסלו.
קובץ:
קובץ:


## ראו גם
* עגלת תינוק
* קרון רכבת

## קישורים חיצוניים

* 
* 

קטגוריה:כלי רכב
קטגוריה:עגלות
משה עזריאל

**משה עזריאל** (1881 – 14 באפריל 1916) היה מייסד דפוס עזריאל ומוציא לאור ירושלמי, עורך ומייסד העיתון "איל ליביראל", וממייסדי ומו"ל עיתון החרות.

## קורות חיים
נולד בירושלים בשנת 1881 (ה'תרמ"א) לרב אברהם עזריאל (נכד הרב אהרן עזריאל) ולבת שבע נכדת הרב יוסף יהושע קאריו. בצעירותו התחנך בתלמוד תורה ולאחר מכן בבית הספר של חברת כל ישראל חברים בעיר.

בסיום לימודיו למד את מקצוע הסדר, ובשנת 1900 (ה'תר"ס) נישא לסולטנה מלכה בת הרב חיים דוד סורנאגה, שהיה אב בית הדין של העדה הספרדית בירושלים. לאחר שנישא הקים בירושלים בית דפוס שעם השנים הפך לאחד מבתי הדפוס הגדולים בעיר, ובהמשך התרחב גם לסניף בתל אביב שהקימו ילדיו. בבית הדפוס, שלצידו הקים גם הוצאה לאור, הוציא לאור קונטרסים, ספרי מקרא בלאדינו, ירחונים ושבועונים, בהם כתב העת הספרותי "טריזורו די ירושלים" והלוח הספרותי "קאלינדאריו די ירושלים".

בחודש ינואר 1909 (טבת ה'תרס"ט) יזם והוציא לאור את עיתון הלאדינו "איל ליביראל", וצירף את חיים בן-עטר כשותף בעיתון, כששניהם שימשו בו בתחילה כעורכים. בחודש מאי 1909 (אייר ה'תרס"ט) החל להוציא לאור גם את עיתון "החרות" כשותף עם משה חי בן נאים, ובחודש נובמבר אותה השנה, לאחר שסגר את "איל ליביראל" התמקד רק ב"החרות".

הלך לעולמו בירושלים ב-14 באפריל 1916 (י"א בניסן ה'תרע"ו) לאחר שנדבק במגפת טיפוס הבהרות.

לאחר שנפטר, המשיך בנו יוסף עזריאל את תפעול בית הדפוס. גיסו היה הרב וידאל סורנאגה.

## קישורים חיצוניים
* תמיר קרקסון, החרות (ירושלים), באתר הספרייה הלאומית
* 

קטגוריה:מו"לים ישראלים
קטגוריה:מו"לים ביישוב
קטגוריה:מו"לי עיתונים ישראלים
קטגוריה:ירושלים: אישים
קטגוריה:מדפיסים עבריים
קטגוריה:אנשי היישוב ילידי הארץ
קטגוריה:משפחת עזריאל
קטגוריה:סגל החרות
קטגוריה:יהודים הקבורים בהר הזיתים: חלקת הספרדים
קטגוריה:ארץ-ישראלים שנולדו ב-1881
קטגוריה:ארץ-ישראלים שנפטרו ב-1916
ביטי אדני

**ביאטריס "ביטי" אדני** (באנגלית: **Beatrice "Beatie" Edney**; נולדה ב-23 באוקטובר 1962) היא שחקנית טלוויזיה אנגלייה, מרבה לשחק בסרטים מסוגת האימה, ההיסטוריה, והמתח. 

## ביוגרפיה
אדני נולדה בלונדון. היא בתה של השחקנית סילביה סימס ואחותו של בנג'מין אדני. היא זכתה להכרה כשגילמה את הת'ר מקלאוד, אהובתו של קונור מקלאוד (כריסטופר למברט) בסרט "איש הנצח" משנת 1986, הראשון בסדרת סרטי "איש הנצח". בשנת 2000 חזרה וגילמה את אותה דמות בסרט "איש הנצח 4: סוף המשחק". 

ב-1987 שיחקה אדני בהפקה הטלוויזיונית של "The Dark Angel" עם פיטר או'טול. בסרט שיחקה בתפקיד הראשי בתור מוד רות'ין (Maud Ruthyn), נערה שנשלחת להתארח אצל דודה סילאס רות'ין (פיטר או'טול), נוכל כריזמטי שעומד לרשת את ההון המשפחתי. עם מאדאם דה לה רוז'יר הרודנית כאומנת שלה, מוד מגלה שהאחוזה טומנת בחובה אימים.

ב-1990 הופיעה בסרט הדרמה "מיסטר ג'ונסון" בבימויו של ברוס ברספורד לצדם של פירס ברוסנן ואדוארד וודוורד.

תפקידיה הרבים בטלוויזיה כוללים את התפקיד הראשי בסדרה "Lost Empires" המבוססת על רומן מאת ג'. ב. פריסטלי עם קולין פירת' מ-1986. היא השתתפה בפרק בסדרות "רוזמרי ות'יים", "A Touch of Frost", "החשוד העיקרי", "המפקח מורס", "לואיס", "פוארו" בעיבוד לספר "הרצח המסתורי בסטאייל" ובסדרה "וולנדר" ב-2009. ב-1994 גילמה את לואיזה גרדגיינד בעיבוד טלוויזיוני של הרומן "זמנים קשים" מאת צ'ארלס דיקנס. ב-1995 כיכבה בסיטקום "Dressing for Breakfast" של ערוץ 4. ב-2012 שיחקה בתפקיד המלכה שרלוט בהפקה מחודשת של המחזה "טירופו של המלך ג'ורג'" בתיאטרון אפולו.

בסדרת הטלוויזיה "פולדארק" ששודרה בשנים 2015-2019, גילמה בייטי אדני את דמותה של פרודי פיינטר. פרודי היא משרתת בביתו של הדמות הראשית, רוס פולדארק, בגילומו של איידן טרנר. פרודי לעיתים קרובות מספקת הקלה קומית בסדרה עם הערותיה השנונות ואינטראקציות הומוריסטיות עם דמויות אחרות והיא משרתת נאמנה ומסורה בבית המשפחה.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות ילדות אנגליות
קטגוריה:בריטיות שנולדו ב-1962
קטגוריה:בריטים שנולדו ב-1962
רופרכט הראשון, הנסיך הבוחר מפפאלץ

**רופרכט הראשון, הנסיך הבוחר מפפאלץ** (בגרמנית: **Ruprecht I. von der Pfalz**; 9 ביוני 1309 - 16 בפברואר 1390), היה רוזן הפלטינט שעל הריין בין השנים 1353–1390, והחל משנת 1356 היה גם נסיך בוחר.

## ביוגרפיה
רופרכט נולד ב-9 ביוני 1309 בוולפראטסהאוזן, לרודולף הראשון, דוכס בוואריה ולמכטילד מנסאו, בתם של אדולף, מלך גרמניה ואימאגינה מאיזנבורג-לימבורג.

בילדותו נאבקו אביו ודודו לודוויג הרביעי, קיסר האימפריה הרומית הקדושה על הירושה, ובשנת 1317 ויתר אביו על נחלותיו לדודו לודוויג הרביעי ועבר להתגורר באנגליה, שם מת בשנת 1319. לאחר מות אביו הועמד לרופרכט ואחיו האפוטרופוס יוהאן פון נסאו, שהיה תומך של בית הבסבורג. בשנת 1322 הסתיימה המלחמה בין האחים ללודוויג הרביעי, ולאחר מות אמם מכטילד מנסאו בשנת 1323 אף חלה התקרבות ביניהם.

בשנת 1328 הוכתר לודוויג לקיסר האימפריה הרומית הקדושה, ובשנת 1329 הוא חתם יחד עם רופרכט ואחיו רודולף השני ואחיינו רופרכט השני על אמנת פאביה, ולפיה הם קיבלו את רוזנות הפלטינט שעל הריין, ואילו לודוויג נשאר עם דוכסות בוואריה. בשנת 1338 חילקו רודולף ורופרכט את נחלתם ביניהם.

לאחר מותו של לודוויג הרביעי, קיסר האימפריה הרומית הקדושה תמכו רופרכט ורודולף בגינטר משוורצבורג, אולם לאחר מותו בשנת 1349 העבירו את תמיכתם לקרל הרביעי, קיסר האימפריה הרומית הקדושה.

בשנת 1350 התחתן רופרכט עם אליזבת מנמור, בתם של יוהאן הראשון, מרקיז נמור ומארי מארטואה, אך לא היו לו ילדים ממנה.

בשנת 1352 התעוור רודולף, ומשום כך תפס רופרכט גם את השליטה בנחלותיו, ולאחר מותו של רודולף בשנת 1353 קיבל רופרכט את השליטה בכל הנחלות. בשנת 1356 העניק קרל הרביעי לרופרכט בבולת הזהב, את התואר נסיך בוחר. בשנת 1376 תמך רופרכט בבחירתו של וצלאב בנו של קרל הרביעי למלך הרומאים, ובתמורה קיבל שטחים נרחבים, ועד מותו הוא הספיק לספח כמעט את כל רוזנות צווייבריקן.

בשנת 1385 התחתן רופרכט עם ביאטריקס מיוליך-ברג, בתם של וילהלם השני, דוכס ברג ואנה מפפאלץ, אך גם ממנה לא היו לו ילדים.

בשנת 1386 ייסד רופרכט, ברשותו של האפיפיור אורבנוס השישי, את אוניברסיטת היידלברג.

ב-16 בפברואר 1390 מת רופרכט בנוישטאדט אן דר ויינשטראסה ללא ילדים, ואחיינו רופרכט השני, הנסיך הבוחר מפפאלץ עלה לשלטון במקומו.

## אילן יוחסין

## קישורים חיצוניים

* רופרכט הראשון, הנסיך הבוחר מפפאלץ 

קטגוריה:בית ויטלסבאך
קטגוריה:אוניברסיטת היידלברג
קטגוריה:ילידי 1309
קטגוריה:נפטרים ב-1390
ארץ הצבי (ספר)

**"ארץ הצבי"** הוא ספרו של אריה (לובה) אליאב. אליאב התמסר לכתיבת הספר אחרי שהתפטר מתפקידו כמזכ"ל מפלגת העבודה בעקבות עימות אידאולוגי, בעיקרו מדיני, בינו לבין צמרת מפלגת העבודה, ובראשה ראש הממשלה גולדה מאיר. הספר יצא לאור ב-1972 בהוצאת עם עובד והודפס בעשרות אלפי עותקים בתשע מהדורות, האחרונה שבהן ב-1998, במלאת 50 שנים למדינת ישראל. 

שם הספר - ארץ הצבי - נבחר בעקבות הופעתו במקורות כתיאורה של ארץ ישראל כארץ יפה ונשאפת. לאליאב הייתה גם סיבה סמויה לבחירת השם הזה. שם נעוריה של אשתו טניה היה צבי.

ארץ הצבי היה ניסיון ראשון ומיוחד לכלול בספר אחד תיאור ממצה של תולדות המאבק על ארץ ישראל מאז המאה התשע-עשרה ועד אחרי מלחמת ששת הימים, תמונה גלובלית של הסיכויים והסיכונים לשלום העולם על מרכיביו השונים, הסכסוך הישראלי-פלסטיני והעימות עם העולם הערבי, ישראל מול ארצות הברית, ברית המועצות, ארצות אירופה והעולם השלישי. חלקו העיקרי של הספר עוסק ביעדיה ובאתגריה של ישראל, ובהקשר זה ב"מצבה של הדת", בציונות הסוציאליסטית ובקיבוץ. לכל זה נוספו הערות אקטואליות בסוף המהדורה הראשונה ומבואות אחדים במהדורות המאוחרות. חוט השני הנשזר בכל הספר הוא חזון השלום של לובה אליאב ועמו מלוא השקפותיו וחזונו החברתי.

א"ב יהושע כתב לקראת הוצאת המהדורה התשיעית, ש"ארץ הצבי" "הוא ספר שנוצר בסערת מלחמה, מלחמה אידאולוגית. הספר בנוי כמבנה מתוחכם היצוק מהאלמנטים הבאים: תשתית אידאולוגית, סיכום היסטורי מתומצת, הערכת מצבים קונקרטיים בשטח, האופציות האפשריות, בחירת האופציה הנכונה, שילובה בתוך מסכת של יעדים ארוכי טווח (עד סוף המאה על-פי-רוב) למדינת ישראל. האלמנטים הללו אינם מפוזרים בפרקים נפרדים אלא יצוקים בכל יחידה ויחידה בספר, בכל נושא ונושא... זה כוחו של 'ארץ הצבי', שנכתב לפני שנים - הוא נעשה שוב אקטואלי."

הספר במלואו וחלקים ממנו תורגמו לשפות שונות, ובכללן לערבית (אליאב העניק עותק בערבית לסאדאת בעת ביקורו בישראל ב-1977).

## קישורים חיצוניים
* 
* 
* 
* 

קטגוריה:ספרי 1972
קטגוריה:ספרי עיון בעברית
קטגוריה:ספרי הוצאת עם עובד